Simona Halep a fost eliminată în primul tur al turneului de la Miami, la primul meci după ridicarea suspendării pentru dopaj. Pentru că nu a intrat nici măcar în Top 1000, ea are nevoie în continuare de wild-card-uri.
Din păcate, la următorul turneu major, cel de la Stuttgart (15-21 aprilie), Simona Halep nu a fost "invitată" de organizatori. Astfel, fosta lideră mondială va rata inclusiv șansa de a câștiga o luxoasă mașină Porsche, premiul pus an de an la bătaie la Stuttgart
"Hotărâm cu atenţie pe cine vrem să sprijinim cu un wild card. Fiind un turneu din Germania, dorim, fireşte, să ţinem cont de responsabilitatea pe care o avem pentru tenisul feminin german. Ele nu au şansa de a intra pe tabloul principal aici prin calificări. De aceea le susţinem cu un wild card", a afirmat directoarea turneului, Anke Huber, care a optat pentruy jucătoare din Germania în dauna româncei.
Ca o "răzbunare", Simona Halep poate accepta în schimb wild-card-ul oferit deja de turneul de la Rouen, în Franța, care are loc în paralel cu cel de la Stuttgart.
Simona Halep va lua o decizie în acest sens zilele următoare, după ce se va întâlni în România cu noul antrenor, Carlos Martinez.